# Bour

### De la Wikipedia, enciclopedia liberă

Bour Stare de conservare: Dispărut
Pictură rupestră a bourului
Clasificare ştiinţifică

Regn: | Animalia
Încrengătură: | Chordata
Clasă: | Mammalia
Ordin: | Artiodactyla
Familie: | Bovidae
Subfamilie: | Bovinae
Gen: | Bos
Specie: | primigenius

Nume binar
Bos primigenius

Bourul (Bos primigenius) este un mamifer bovin european dispărut. Numele ştiinţific se traduce prin "bou primordial".

Conform Muzeului Paleontologic de la Universitatea din Oslo, bourii au evoluat în India, acum două milioane de ani, au migrat spre Orientul Apropiat, ajungând în Europa acum 250.000 de ani.

Este considerat o specie distinctă a vacii moderne (Bos taurus), care este considerat a fi o descendentă directă a bourilor. Vaca domestică sud-asiatică, zebu, poate fi descendentă a altei specii înrudite, gaurul, deşi unii consideră că e doar o specie care a evoluat separat din bouri. Vacile moderne sunt mult mai mici decât strămoşii sălbatici: înălţimea unei vaci domestice este de 1,4 metri, în timp ce bourii atingeau 1,75 metri.

Bourii au fost desenaţi în multe picturi rupestre, ca cele de la Lascaux şi Livernon din Franţa, indicând răspândirea acestui animal, a cărui forţă vitală îi era atribuită calităţi magice. Bourul a supravieţuit Epocii Fierului în Anatolia şi Orientul Apropiat, fiind considerat animal sacru, Taurul Lunar fiind asociat cu Marea Zeiţă şi apoi cu Mithra.

Era simbolul Principatului Moldovei, acum făcând parte din stemele naţionale ale României şi Republicii Moldova.

În Caucazul de sud şi Mesopotamia de nord, domesticirea bourilor a început în jurul anului 5000 Î.Ch.

Într-o săpătură arheologică din Peterborough, Anglia a fost descoperit un craniu de bour în care partea din faţă a fost scoasă, dar coarnele au rămas ataşate. Se presupune că uciderea bourului a fost un act de sacrificiu cu însemnătate religioasă.

Ultimul bour în viaţă înregistrat a fost vânat de braconieri în 1627 în pădurea Jaktorów, Polonia.

În anii 1920, doi îngrijitori germani de grădină zoologică -- fraţii Heinz şi Lutz Heck -- au încercat să obţină bourii din descendenţii (vacile domestice). Planul lor era bazat pe conceptul pre-Darwinian, de atavism în care trăsături primitive pot reapărea. Rezultatul s-a numit Vaca Heck sau "bourii recreaţi" sau "bourii Heck", care poartă o asemănare fizică incompletă cu ceea ce se ştia despre bourii sălbatici.

## [modifică] Vezi şi

- Zimbru

Adus de la "http://ro.wikipedia.org../../../b/o/u/Bour.html"

Categorii: Specii dispărute | Mamifere | Specii dispărute din România

##### Views

- Articol
- Discuţie
- Versiunea curentă

##### Caută

##### În alte limbi

- Български
- Česky
- Dansk
- Deutsch
- English
- Esperanto
- Español
- Suomi
- Français
- עברית
- Interlingua
- Italiano
- 日本語
- 한국어
- Nederlands
- Norsk (bokmål)
- Polski
- Português
- Русский
- Svenska